
Rīgā 2023. gada 19. decembrī (prot. Nr. 62 16. §)
Grozījumi Ministru kabineta 2011. gada 28. jūnija noteikumos Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij"
Izdoti saskaņā ar Filmu likuma 5.panta otro daļu
· 1. Izdarīt Ministru kabineta 2011. gada 28. jūnija noteikumos Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij" (Latvijas Vēstnesis, 2011, 100. nr.) šādus grozījumus:
· 1.1. svītrot 3.3. apakšpunktu;
· 1.2. izteikt 4. punktu šādā redakcijā:
· "4. Maksa par filmas izmantošanas licences izsniegšanu ietver visas centra izmaksas, kas saistītas ar valstij piederošo vai piekritīgo filmu autortiesību un blakustiesību administrēšanu. Maksu par filmas izmantošanas licences izsniegšanu aprēķina, izmantojot šādu formulu:

· M = ((Tizm + Nizm)/Vsk), kur
· M – viena sniegtā maksas pakalpojuma veida vienas vienības izcenojums;
· Tizm – tiešās izmaksas jeb izmaksas, kas ir tieši attiecināmas uz maksas pakalpojuma sniegšanu un kuras tiek aprēķinātas saskaņā ar šo noteikumu 5. punktu;
· Nizm – netiešās izmaksas jeb izmaksas, kas ir netieši saistītas ar filmu izmantošanas licenču izsniegšanu un kuras tiek aprēķinātas saskaņā ar šo noteikumu 6. punktu;
· Vsk – plānotais maksas pakalpojuma vienību skaits noteiktā laikposmā.";
· 1.3. izteikt 5. punktu šādā redakcijā:
· "5. Tiešajās izmaksās centrs iekļauj tiešos izdevumus darba samaksai, ņemot vērā centra iesaistīto darbinieku skaitu un darba laiku filmu autortiesību un blakustiesību administrēšanai un ar šo samaksu saistītās valsts sociālās apdrošināšanas obligātās iemaksas.";
· 1.4. svītrot 6.1. apakšpunktu;
· 1.5. izteikt 6.2. apakšpunktu šādā redakcijā:
· "6.2. telpu nomas maksu un komunālos maksājumus;";
· 1.6. papildināt ar 6.2.1 apakšpunktu šādā redakcijā:
· "6.2.1 informācijas tehnoloģiju pakalpojumu izmaksas;";
· 1.7. izteikt 7. punktu šādā redakcijā:
· "7. Lai aprēķinātu maksu par filmas izmantošanu, centrs izstrādā maksas pakalpojuma izcenojuma aprēķinu.";
· 1.8. svītrot 8. punktu.
· 2. Noteikumi stājas spēkā 2024. gada 1. janvārī.

